CELEX: 32002R2147
Language: mt
Date: 2002-12-02 00:00:00
Title: Ir-Regolament tal-Kummissjoni (KE) Nru 2147/2002 tat-2 ta’ Diċembru 2002 li jemenda r-Regolament (KE) Nru 1455/1999 li jistabbilixxi l-istandard ta’ marketing tal-bżar ħelu

Avviż Legali Importanti

|

32002R2147

Official Journal L 326 , 03/12/2002 P. 0008 - 0009

		Ir-Regolament tal-Kummissjoni (KE) Nru 2147/2002tat-2 ta’ Diċembru 2002li jemenda r-Regolament (KE) Nru 1455/1999 li jistabbilixxi l-istandard ta’ marketing tal-bżar ħeluIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u tal-ħxejjex [1], kif emendat l-aħħar bir-Regolament (KE) Nru 545/2002 [2], u partikolarment l-Artikolu 2(2) tiegħu,Billi:(1) Ir-Regolament tal-Kummissjoni (KE) Nru 1455/1999 [3], emendat mir-Regolament (KE) Nru 2706/2000 [4], stipulat il-provvedimenti dwar il-preżentazzjoni u l-immarkar ta’ pakketti ta’ bżar ħelu.(2) Sabiex tiġi żgurata t-trasparenza fis-suq dinji, wieħed għandu jieħu in konsiderazzjoni l-modifiki riċenti ta’ l-istandard għall-bżar ħelu rakkomandat mill-Kummissjoni Ekonomika tan-Nazzjonijiet Uniti għall-Ewropa, li tistipula li pakketti li għandhom ġo fihom bżar ta’ kuluri differenti mhux neċessarjament jikkontjenu l-istess numru ta’ bżar ħelu ta’ kull pakk ikkulurit basta juri marka xierqa. Minn barra dan, huwa xieraq li wieħed jipprovdi li pakketti għall-konsum ma’ jkunx fihom biss bżar ħelu ta’ kuluri differenti iżda wkoll bżar ħelu ta’ tipi differenti.(3) Il-provvedimenti li jittrattaw immarkar jeħtieġ li jkunu ċċarati f’diversi punti, partikolarment għal dak li jirrigwarda tikketti fuq il-pakketti għall-konsum li għandhom fihom bżar ħelu ta’ tipi u kuluri differenti.(4) Għalhekk huwa neċessarju li r-Regolament (KE) Nru 1455/1999 jiġi emendat.(5) Sabiex jiġu applikati l-provvedimenti tar-Regolament preżenti, in-negozjanti jridu jipproċedu b’ċerti adattazzjonijiet tekniċi, partikolarment għal dak li jirrigwarda l-faċilitajiet tagħhom ta’ ippakkjar. Għalhekk, l-applikazzjoni tar-Regolament preżenti jrid jibda wara l-perijodu ta’ żmien suffiċjenti wara d-data tad-dħul fis-seħħ tiegħu.(6) Il-miżuri provduti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Frott Frisk u Ħxejjex,ADOTTAT DAN IR-REGOLAMENT:L-Artikolu 1L-Anness għar-Regolament (KE) Nru 1455/1999 huwa emendat skond l-Anness għar-Regolament preżenti.L-Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-ewwel jum tat-tielet xahar wara d-dħul fis-seħħ tiegħu.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-2 ta’ Diċembru 2002.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 84, tat-28.3.2002, p. 1.[3] ĠU L 167, tat-2.7.1999, p. 22.[4] ĠU L 311, tat-12.12.2000, p. 35.--------------------------------------------------L-ANNESSL-Anness għar-Regolament (KE) Nru 1455/1999 huwa emendat kif ġej:1. Fit-titolu V (Provvedimenti dwar preżentazzjoni), partita A (Uniformità), it-tieni u t-tielet subparagrafi huma sostitwiti bit-test segwenti:"Madankollu, taħlita ta’ bżar ħelu ta’ kuluri differenti jistgħu jiġu ppakkjati f’daqqa, jekk għandhom l-istess oriġini, kwalità, tip kummerċjali u daqs (jekk bid-daqs).Pakketti għall-konsum ta’ piż nett li ma jeċċedix kilo, jista’ jikkontjeni taħlit ta’ bżar ħelu ta’ kuluri differenti u/jew tipi kummerċjali, jekk huma ta’ l-istess kwalità, u għal kull kulur u/jew tip kummerċjali kkonċernat, fl-oriġini."2. It-Titolu VI (Provvedimenti dwar immarkar) huwa modifikat kif ser jingħad:(a) l-oġġetti B u C huma sostitwiti bit-test segwenti:"B. Natura tal-prodottJekk il-kontenut m’hux viżibbli minn barra:- "bżar ħelu",- kulur,- tip kummerċjali ("imtawwal", "square blunt", "tapering kwadrat", "ċatt") jew l-isem tal-varjetà.- "Bżar imħallat", jew denominazzjoni ekwivalenti:- jekk il-kontenut mhux viżibbli minn barra, kuluri u/jew tipi kummerċjali tal-bżar ħ elu u n-numru ta’ biċċiet ta’ kull wieħed mill-kuluri u/jew tipi kummerċjali kkonċernati.Ċ. Oriġini tal-prodottPajjiż ta’ l-oriġini, mhux obbligatorju, id-distrett fejn imkabbar jew l-isem nazzjonali, reġjonali jew lokali tal-post.Fil-każ ta’ pakketti għall-konsum li jikkontjenu taħlita ta’ bżar ħelu ta’ kuluri differenti u/jew tipi kummerċjali ta’ oriġini differenti, l-indikazzjoni ta’ kull pajjiż ta’ oriġini jrid jidher ħdejn l-isem tal-kulur u/jew tip kummerċjali kkonċernat."(b) Fil-partita D (speċifikazzjonijiet kummerċjali), it-tielet taqsima hija sostitwita bis-segwenti test:"— fejn xieraq, "Mini peppers", "Baby peppers", jew termini oħra xierqa għall-prodott żgħir. Fejn hemm taħlita ta’ numru ta’ tipi ta’ prodotti żgħar fl-istess pakkett, il-prodotti kollha u l-oriġini rispettiva tagħhom trid tkun imsemmija."--------------------------------------------------